Kapret skolebuss med machete
Mannen var på desperat flukt fra politiet da han kapret en skolebuss på E4 ved Harmånger i Sverige, skriver Aftonbladet.Angrepet fant sted torsdag ettermiddag da 16 elever og deres to lærere var på vei hjem til Nykøping fra studietur. Da de var ved Harmånger fikk de øye på en bil som sto i grøfta. Da bilens sjåfør vinket på dem stoppet de opp for å hjelpe - det skulle de aldri ha gjort.Følget var fordelt på to biler og mannen løp mot den første bilen med macheten godt gjemt bak ryggen. Da føreren åpnet døren dro mannen frem våpenet og satte det mot halsen til den ene læreren. André (17) satt i den bakerste bussen og fikk fanget det hele på film. På videoen ser du mannen nærme seg bilen, plutselig drar han frem våpenet. - Var er det han har på ryggen? Det er en machete! Ring politiet, ring politiet, sier en av elevene i bussen. Videoen kan du se påAftonbladets sider.33-åringen tvang læreren og elevene ut av bussen før han fortsatte flukten.Alle elevene og læreren slapp uskadet unna hendelsen. Men lærerens hund, som var igjen i bilen, ble senere funnet med stikkskader. Hunden døde torsdag kveld av skadene. To timer etter busskapringen ble 33-åringen omsider stoppet av politiet. Mannen er nå siktet for drapsforsøk og ran. Hva som er motivet bak mannens handlinger er så lang uvisst.
Først angrep mannen en kvinne med machete - deretter kapret han en skolebuss med samme våpen.